Document ID: 31995R2650

ΚΑΝΟΝΙΣΜΟΣ (ΕΚ) αριθ. 2650/95 ΤΗΣ ΕΠΙΤΡΟΠΗΣ της 14ης Νοεμβρίου 1995 για τον καθορισμό της χορηγήσεως πιστοποιητικών εξαγωγής για ορισμένα τυριά που θα εξαχθούν προς τις Ηνωμένες Πολιτείες της Αμερικής το 1996 στο πλαίσιο της συμπληρωματικής ποσόστωσης που προκύπτει από τις συμφωνίες ΓΣΔΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1466/95 της Επιτροπής της 27ης Ιουνίου 1995 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (1), όπως τροποποιήθηκε από τον κανονισμό (ΕΚ) αριθ. 2452/95 (2), και ιδίως το άρθρο 9α παράγραφος 3,
Εκτιμώντας:
ότι ο κανονισμός (ΕΚ) αριθ. 2454/95 της Επιτροπής (3) έχει ανοίξει τη διαδικασία χορηγήσεως των πιστοποιητικών εξαγωγής για ορισμένα τυριά που θα εξαχθούν στις Ηνωμένες Πολιτείες της Αμερικής το 1996 στο πλαίσιο της συμπληρωματικής ποσόστωσης που προκύπτει από τις συμφωνίες ΓΣΔΕ 7 ότι οι αιτήσεις που υποβλήθηκαν για τη χορήγηση προσωρινών πιστοποιητικών σύμφωνα με τον κανονισμό (ΕΚ) αριθ. 2454/95 αφορούν ποσότητες προϊόντων ανώτερες από τις διαθέσιμες 7 ότι πρέπει, συνεπώς, να προβούμε στη χορήγηση πιστοποιητικών απορρίπτοντας, για ορισμένες ομάδες προϊόντων που καλύπτονται από την αμερικανική ποσόστωση, τις αιτήσεις των επιχειρηματιών που δεν είχαν προηγουμένως εξάγει τις ίδιες ποσότητες προϊόντων στις Ηνωμένες Πολιτείες και να καθορίσουμε τους συντελεστές χορηγήσεως που θα εφαρμοσθούν για όλες τις ομάδες προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις χορηγήσεως προσωρινών πιστοποιητικών εξαγωγής που υποβάλλονται δυνάμει του κανονισμού (ΕΚ) αριθ. 2454/95 για τις ομάδες των προϊόντων που καλύπτονται από την αμερικανική ποσόστωση που περιλαμβάνονται στο παράρτημα γίνονται αποδεκτές εντός του ορίου των αναγραφομένων συντελεστών χορηγήσεως.
Εντούτοις, για τις ομάδες που περιλαμβάνονται στις σημειώσεις 17, 20, 21, και 25 του παραρτήματος, απορρίπτονται οι αιτήσεις που δεν αναγράφουν καμία εξαγωγή των εν λόγω προϊόντων προς τις Ηνωμένες Πολιτείες της Αμερικής κατά τη διάρκεια των τριών προηγουμένων ετών.
Άρθρο 2
Ο παρών κανονισμός αρχίζει να ισχύει στις 15 Νοεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 1995.

Labels: 3
17
18